ભોજન સરસ હતું. સ્વિટડીશ લાજવાબ હતી. રંગેચંગે પાર્ટી પૂરી થઈ. ફરી એકવાર અભિનંદન આપીને મહેમાનો વિદાય થયાં. માલિનીબહેનને આનદ હતો કે હવે ઘર બદલવું નહીં પડે. થોડા દિવસ પછી જરુરી સગવડો કરાવીને સામાન ખસેડયો. નવા સરનામે ટપાલ કુરિયર આવે એવી વ્યવસ્થા થઈ ગઈ. દૂધવાળો,છાપાવાળો,ઘરકામ સેવક નક્કી થઈ ગયા. રીન્કુ-પીન્કુને નજીકની સારી શાળામાં પ્રવેશ મળી ગયો. લેન્ડલાઇન ફોન પણ આવી ગયો. માલિનીબહેનને નિરાંત થઈ. અહીં ત્યાં જેવો ઘોંઘાટ નહીં. એ ફરીથી નિશ્ચિંત થયાં. અતિઓમશાંતિ એપાર્ટમેન્ટ સંકુલ, બ્લોક આઠ, બીજે માળે ચાર નંબરનો ફ્લેટ એટલે કે ૮૦૪, નવા ઘરનું સરનામું.